诗辞查询
槎牙诗骨, 想生来无分, 史闱经幄。 呵护九关多虎豹, 谁道去天一握。 奏赋两都, 闻韶三月, 雁远书难托。 一寒如许, 蟾枝莫倚高擢。 空使满壑风烟, 半村雪月, 孤负梅花约。 渺渺愁予初度也, 山B035同云垂幕。 鹤帐何如, 牛衣无恙, 麦陇占优渥。 不如归去, 檐花深夜春酌。
天付风流。 相时宜称, 著处清幽。 雪月光中, 烟溪影里, 松竹梢头。 却憎吹笛高楼。 一夜里、教人鬓秋。 不道明朝, 半随风远, 半逐波浮。
雪月照梅溪畔路。 幽姿背立无言语。 冷浸瘦枝清浅处。 香暗度。 妆成处士横斜句。 浑似玉人常淡伫。 菱花相对盈清楚。 谁解小图先画取。 天欲曙。 恐随月色云间去。
冬夜怀友暮云收, 冷风飕, 到中宵月来清更幽。 倚遍江楼, 望断汀洲, 雪月照人愁。 舍梅花谁是交游? 饮松醪自想期祷。 王子猷干罢手, 戴安道且蒙头。 休, 谁驾剡溪舟? 别友一叶身, 二毛人, 功名壮怀犹未伸。 夜雨论文, 明月伤神, 秋色淡离樽。 离东君桃李侯门, 过西风杨柳渔村。 酒船同棹月, 诗担自挑云。 君, 孤雁不堪听! 有所思燕子来, 海棠开, 西厢尚愁音信乖。 问柳章台, 采药天台, 归去却伤怀。 恰嗔人踏破苍苔, 不知他行出瑶阶。 见刚刚三寸迹, 想窄窄一双鞋。 猜, 多早晚到书斋?
不愤江梅喷暗香。 春前腊后正凄凉。 霜风雪月忍思量。 斜倚幽林如有恨, 玉鳞飞后转堪伤。 时人那解惜孤芳。
避纷露冷霜寒, 云低雾黯。 洒洒潇潇, 凄凄惨惨。 眼底繁华, 心头有感。 名利绝, 是非减。 爱的是雪月风花, 怕的是《官民要览》。 【紫花儿】昨宵酩酊, 今日模糊, 来日醺酣。 带一顶嵌肩幔笠, 穿一领麻衫。 妆一座栽梅结草庵, 谁能摇撼? 跳出这蚁穴蜂衙, 再不入虎窟龙潭。 【小桃红】刀名剑利大尴尬, 唬碎闲人胆! 白酒黄鸡捱时暂, 就中甘, 这般滋味谁曾啖? 谐音人即参, 通经史亲探, 世事要经谙。 【尾】此身有似舟无缆, 恣意教旁人笑咱。 富贵总由天, 清闲尽在俺。